Circuit Gilles Villeneuve

Circuit Gilles Villeneuve je pretekársky okruh ležiaci na Île Notre-Dame, umelo vytvorenom ostrove na Rieke svätého Vavrinca, neďaleko centra Montrealu. Trať je dejiskom Veľkej ceny Kanady šampionátu Formuly 1 a pretekov kanadskej série NASCAR.

Pôvodný názov okruhu bol Île Notre-Dame Circuit, no v roku 1982, po tragickej smrti kanadského pretekára Gillesa Villeneuva, bol okruh premenovaný na jeho počesť.

 Charakteristika trate 
náhľad|vľavo|Ahoj Gilles (Salut Gilles) - nápis za cieľovou čiarou
náhľad|Vitajte v Quebecu (Bienvenue au Québec) - slogan na Múre šampiónov
Okruh Gillesa Villeneuva nie je permanentnou traťou. Typický je dlhými rovinkami, po ktorých nasleduje tvrdé brzdenie. Okrem toho má aj viacero pomalých zákrut vyžadujúcich dokonalú trakciu a veľký krútiaci moment. Piloti si musia dávať pozor aj na zadné pneumatiky, no najväčším problémom je opotrebenie bŕzd. Jazdí sa tu s najmäkšími zmesami pneumatík.
náhľad|Vlásenka Pits
Celý okruh je lemovaný zvodidlami a na niektorých miestach je trať príliš úzka bez širších výbehových zón, čo spôsobuje problémy aj skúseným pretekárom. Práve preto je najslávnejšou časťou okruhu stena na výjazde z poslednej šikany. V roku 1999 „Quebecký múr“ ukončil preteky trom šampiónom formuly 1. Počas Veľkej ceny tu kolidoval Damon Hill, Michael Schumacher aj Jacques Villeneuve a odvtedy sa táto stena nazýva „Múr šampiónov“.

 Fakty a údaje 
 Dĺžka trate: 4 361 m
 Dĺžka pretekov: 305,270 km
 Počet kôl pretekov: 70
 Počet zákrut: 13 (8 vpravo a 5 vľavo)
 Šírka trate: 9 - 15 m
 Rozdiel medzi štart. a cieľovou čiarou: 0 m
 Dĺžka cieľovej rovinky: 650 m
 Jazda na plný plyn: 60 %
 Traťový rekord: 1:13,078 (214,833 km/h) - Valtteri Bottas/Mercedes (2019)
 Najrýchlejšie kolo kvalifikácie: 1:10,240 (223,515km/h) - Sebastian Vettel/Ferrari (2019)
 Maximálna rýchlosť: 325 km/h
 Prvá GP: 1978 - víťaz Gilles Villeneuve - Ferrari 312T3
 Počet GP: 44
 Priemerná spotreba paliva: 2,1 kg / kolo
 Počet preradení rýchlostných stupňov: 30 / kolo
 Opotrebenie pneumatík: nízke
 Opotrebenie bŕzd: veľmi vysoké
 Úroveň priľnavosti: stredná
 Stratégia
 1 zastávka: 33. - 38. kolo
 2 zastávky: 22. - 30. a 46. - 52.
 3 zastávky: 17. - 22. a 31. - 37. a 47. - 52.

 Kapacita tribún: 100 000
 Architekt: Roger Peart

 História 
náhľad|vľavo|Prvé víťazstvo Lewisa Hamiltona v jeho kariére - Veľká cena Kanady 2007
Veľká cena Kanady sa prvýkrát konala už v roku 1961 v Ontáriu na okruhu Mosport Park, no do kalendára formuly 1 sa zaradila až o šesť rokov neskôr. V Ontáriu sa pretekalo takmer pravidelne do roku 1977. Iba v sezóne 1968 a 1970 sa Grand Prix presunula na trať Mont-Tremblant. Tá však bola po posledných pretekoch uzatvorená kvôli nevyhovujúcej úrovni bezpečnosti, a tak jediným okruhom vhodným pre kanadskú Veľkú cenu zostal Mosport Park.

Francúzski Kanaďania motivovaní úspechmi Gillesa Villeneuva sa v roku 1977 rozhodli postaviť úplne nový okruh. Čas a peniaze však boli proti ich ambicióznym plánom. Komplikovanú situáciu sa nakoniec rozhodli vyriešiť umiestnením okruhu do Montrealu na ostrov Notre-Dame, kde sa konala v roku 1967 svetová výstava Expo. V rámci šetrenia prostriedkov sa tak mohli ako časti trate použiť už vybudované miestne komunikácie.

Po preinvestovaní 2 miliónov dolárov sa nakoniec v roku 1978 podarilo trať upraviť tak, aby vyhovovala štandardom pretekov formuly 1 a prvá Veľká cena sa tu konala už v októbri toho istého roku. Gilles Villeneuve hneď vo svojej prvej sezóne v tíme Ferrari dokázal na domácej trati vyhrať.

O štyri roky neskôr sa okruh premenoval na počesť Gillesa Villeneuva, ktorý tragicky zomrel v belgickom Zolderi.

V priebehu svojej dlhoročnej histórie okruh nezaznamenal žiadne výrazné zmeny. Okruh sa síce skrátil, no najviac sa modifikovala sekcia za vlásenkou Virage du Casino. Úpravy sa dotkli aj boxových priestorov. Tie sa museli rozšíriť kvôli pretekom NASCAR.

Trať je divácky veľmi atraktívna, čo sa vždy odrazí na vysokej návštevnosti, a teší sa aj veľkej obľube u televíznych divákov. V roku 2005 boli kanadské preteky najviac sledované spomedzi všetkých veľkých cien formuly 1 a stali sa dokonca treťou najsledovanejšou športovou udalosťou hneď po Super Bowle a finále Ligy majstrov UEFA.

Kanadská Veľká cena sa v roku 2009 kvôli finančným problémom nekonala, ale so štátnou pomocou sa bude na montrealskom okruhu jazdiť aj v budúcnosti. V rokoch 2010 až 2019 sa preteky konali v obvyklom čase. Pandémia COVID-19 poznačila aj toto podujatie a v rokoch 2020 a 2021, sa preteky nekonali. 

Krátko pred Veľkou cenou Kanady 2022 bola oznámená nová zmluva, podľa ktorej sa na okruhu v Montreale bude pretekať minimálne do roku 2035, prvý krát sa predstavia na tomto okruhu aj Formula 2 a Formula 3.

 Výsledky všetkých ročníkov 

 Víťazi 
 Rok Jazdec Monopost ČasNajrýchlejšie kolo kvalifikácie1978Gilles VilleneuveFerrari 312 T31:57:49,1961:38,015, Jean-Pierre Jarier, Lotus Ford1979Alan JonesWilliams FW071:52:06,8921:29,892, Alan Jones, Williams Ford1980Alan JonesWilliams FW07B1:46:45,5301:27,328, Nelson Piquet, Brabham Ford1981Jacques LaffiteLigier JS172:01:25,2051:29,211, Nelson Piquet, Brabham Ford1982Nelson PiquetBrabham BT501:46:39,5771:27,509, Didier Pironi, Ferrari1983Rene ArnouxFerrari 126 C31:48:31,8381:28,729, Rene Arnoux, Ferrari1984Nelson PiquetBrabham BT531:46:23,7481:25,442, Nelson Piquet, Brabham BMW1985Michele AlboretoFerrari 156/851:46:01,8131:24,567, Elio de Angelis, Lotus Renault1986Nigel MansellWilliams FW111:42:26,4151:24,118, Nigel Mansell, Williams Honda1987Nekonala sa1988Ayrton SennaMcLaren MP4/41:39:46,6181:21,681, Ayrton Senna, McLaren Honda1989Thierry BoutsenWilliams FW12C2:01:24,0731:20,973, Alain Prost, McLaren Honda1990Ayrton SennaMcLaren MP4/5B1:42:56,4001:20,399, Ayrton Senna, McLaren Honda1991Nelson PiquetBenetton B1911:38:51,4901:19,837, Riccardo Patrese, Williams Renault1992Gerhard BergerMcLaren RA122E/B1:37:08,2991:19,775, Ayrton Senna, McLaren Honda1993Alain ProstWilliams FW15D1:36:41,8221:18,987, Alain Prost, Williams Renault1994Michael SchumacherBenetton B1941:44:31,8871:26,178, Michael Schumacher, Benetton Ford1995Jean AlesiFerrari 412 T21:46:31,3331:27,661, Michael Schumacher, Benetton Renault1996Damon HillWilliams FW181:36:03,4651:21,059, Damon Hill, Williams Renault1997Michael SchumacherFerrari F310B1:17:40,6461:18,095, Michael Schumacher, Ferrari1998Michael SchumacherFerrari F3001:40:57,3551:18,213, David Coulthard, McLaren Mercedes1999Mika HäkkinenMcLaren1:41:35,7271:19,298, Michael Schumacher, Ferrari2000Michael SchumacherFerrari F1-20001:41:12,3131:18,439, Michael Schumacher, Ferrari2001Ralf SchumacherWilliams FW231:34:31,5221:15,782, Michael Schumacher, Ferrari2002Michael SchumacherFerrari F20021:33:36,1111:12,836, Juan Pablo Montoya, Williams BMW2003Michael SchumacherFerrari F20031:31:13,5911:15,529, Ralf Schumacher, Williams BMW 2004 Michael Schumacher Ferrari F2004 1:28:24,8031:12,275, Ralf Schumacher, Williams BMW 2005 Kimi Räikkönen McLaren MP4-20 1:32:09,2901:15,217, Jenson Button, BAR Honda 2006 Fernando Alonso Renault R26 1:34:37,3081:14,942, Fernando Alonso, Renault 2007 Lewis Hamilton McLaren MP4-22 1:44:11,2921:15,707, Lewis Hamilton, McLaren Mercedes 2008 Robert Kubica BMW Sauber F1.08 1:36:24,4471:17,886, Lewis Hamilton, McLaren Mercedes 2009Nekonala sa 2010 Lewis Hamilton McLaren MP4-25 1:33:53,4561:15,105, Lewis Hamilton, McLaren Mercedes2011Jenson ButtonMcLaren MP4-264:04:39,5371:13,014, Sebastian Vettel, Red Bull Renault2012Lewis HamiltonMcLaren MP4-271:32:29,5861:13,784, Sebastian Vettel, Red Bull Renault2013Sebastian VettelRed Bull RB91:32:09,1431:25,425, Sebastian Vettel, Red Bull Renault2014Daniel RicciardoRed Bull RB101:39:12,8301:14,874, Nico Rosberg, Mercedes2015Lewis HamiltonF1 W06 Hybrid1:31:53,1451:14,393, Lewis Hamilton, Mercedes2016Lewis HamiltonF1 W07 Hybrid1:31:05,2961:12,812, Lewis Hamilton, Mercedes2017Lewis HamiltonF1 W08 EQ Power+1:33:05,1541:11,459, Lewis Hamilton, Mercedes2018Sebastian VettelFerrari SF71H1:28:31,3771:10,764, Sebastian Vettel, Ferrari2019Lewis HamiltonF1 W10 EQ Power+1:29:07,0841:10,240, Sebastian Vettel, Ferrari2020Nekonala sa2021Nekonala sa2022Max VerstappenRed Bull RB181:36:21,7571:21,299, Max Verstappen, Red Bull Racing RBPT2023Max VerstappenRed Bull RB191:33:58,3481:25,858, Max Verstappen, Red Bull Racing Honda RBPT2024Max VerstappenRed Bull RB201:45:47,9271:12,000, George Russell, Mercedes2025George RussellF1 W161:31:52,6881:10,899, George Russell, Mercedes

 Najrýchlejšie kolá jednotlivých rokov 
 Rok Jazdec Monopost Čas Priem. rýchlosť 1978 Alan Jones Williams FW06 1:38,072 161,881 km/h 1979 Alan Jones Williams FW07 1:31,272 173,941 km/h 1980 Didier Pironi Ligier JS11 1:28,769 178,846 km/h 1981 John Watson McLaren MP4 1:49,475 145,019 km/h 1982 Didier Pironi Ferrari 126 C2 1:28,323 179,049 km/h 1983Patrick TambayFerrari 126 C31:30,851174,747 km/h 1984 Nelson Piquet Brabham BT53 1:28,763 178,858 km/h1985Ayrton SennaLotus 97T1:27,445181,554 km/h1986Nelson PiquetWilliams FW111:25,443185,808 km/h1987Nekonala sa1988Ayrton SennaMcLaren MP4/41:24,973187,683 km/h1989Jonathan PalmerTyrrell 0181:31,925173,678 km/h1990Gerhard BergerMcLaren MP4/5B1:22,077194,305 km/h1991Nigel MansellWilliams FW141:22,385193,578 km/h1992Gerhard BergerMcLaren RA122E/B1:22,325193,720 km/h1993Michael SchumacherBenetton B193B1:21,500195,680 km/h1994Michael SchumacherBenetton B1941:28,927180,147 km/h1995Michael SchumacherBenetton B1951:29,174179,648 km/h1996Jacques VilleneuveWilliams FW181:21,916194,291 km/h1997David CoulthardMcLaren MP4/121:19,635199,856 km/h1998Michael SchumacherFerrari F3001:19,379200,501 km/h1999Eddie IrvineFerrari F3991:20,382197,999 km/h2000Mika HäkkinenMcLaren MP4/151:19,049201,338 km/h2001Ralf SchumacherWilliams FW231:17,205206,147 km/h2002Juan Pablo MontoyaWilliams FW241:15,960206,682 km/h2003Fernando AlonsoRenault R231:16,040206,465 km/h2004Rubens BarrichelloFerrari F20041:13,622213,246 km/h2005Kimi RäikkönenMcLaren MP4-201:14,384211,061 km/h2006Kimi RäikkönenMcLaren MP4-211:15,841207,006 km/h2007Fernando AlonsoMcLaren MP4-221:16,367205,580 km/h2008Kimi RäikkönenFerrari F20081:17,387202,871 km/h2009Nekonala sa2010Robert KubicaRenault R301:16,972203,965 km/h2011Jenson ButtonMcLaren MP4-261:16,956204,007 km/h2012Sebastian VettelRed Bull RB81:15,752207,249 km/h2013Mark WebberRed Bull RB81:16,182206,080 km/h2014Felipe MassaWilliams FW361:18,504199,984 km/h2015Kimi RäikkönenFerrari SF15-T1:16,987203,925 km/h2016Nico RosbergMercedes F1 W07 Hybrid1:15,599207,669 km/h2017Lewis HamiltonF1 W08 EQ Power+1:14,551210,588 km/h2018Max VerstappenRed Bull RB141:13,864212,547 km/h2019Valtteri BottasF1 W10 EQ Power+1:13,078214,833 km/h2020Nekonala sa2021Nekonala sa2022Carlos Sainz Jr.Ferrari F1-751:15,749207,258 km/h2023Sergio PérezRed Bull RB191:14,481210,786 km/h2024Lewis HamiltonF1 W15 E Performance1:14,856209,730 km/h2025George RussellF1 W161:14,119211,816 km/h

 Referencie 

 Iné projekty 	 

 Externé odkazy 
 Circuit Gilles Villeneuve
 Satelitné snímky z Google Maps 
 Údaje okruhu na Formula1.com 

Kategória:Okruhy Formuly 1
Kategória:Motoršport v Kanade
Kategória:Šport v Montreale